Musim cuti, seperti kebiasaan, banyaklah jemputan kenduri kahwin di sana-sini yang diterima. Jika tiada keuzuran, cubalah penuhi jemputan yang ada kerana telah menjadi hak orang yang mengundang agar kita memenuhi undangannya, lebih-lebih lagi undangan ke kenduri perkahwinan.
Namun jika diperhatikan dalam amalan masyarakat kita, jarang sekali kedengaran ucapan selamat yang pernah baginda Nabi Muhammad s.a.w. ucapkan kepada pengantin. Yang biasa kita dengar ialah "Selamat pengantin baru.", "Selamat berbahagia hingga ke anak cucu", "Semoga berbahagia hingga ke akhir hayat" dan sebagainya.
Justeru saya dengan ini menyeru diri saya dan para pembaca sekalian agar melazimi amalan sunat yang satu ini iaitu doa yang disunatkan buat pengantin.
Dari Abu Hurairah r.a bahawa Nabi Muhammad s.a.w. apabila mendoakan seseorang yang berkahwin, baginda menyatakan:
(Allah memberkati untukmu dan berkat ke atasmu serta mengumpulkan kamu berdua dalam kebajikan.)
- (Hadith Riwayat Ashabus Sunan kecuali An Nasai dan lihat Shahih Tirmidzi 1/317)
Sama-samalah kita menyemarakkan amalan sunat dalam kehidupan seharian kita. Semoga pengantin mendapat berkat yang selayaknya dan kita juga mendapat ganjaran kerana mengamalkan amalan sunnah yang ditunjukkan baginda Nabi Muhammad s.a.w.
Credit to: el-ilmy.net
Introducing January Collections
2 years ago